Općina Karlobag, Trg dr. Franje Tuđmana 2, 53288 Karlobag sukladno Odluci o proglašenju statusa nerazvrstane ceste-javnog dobra u općoj uporabi u Lukovom Šugarju donesene na sjednici Općinskog vijeća Općine Karlobag održanoj dana 14.10.2016. godine te tumačenju Državne Geodetske Uprave KLASA:932-01/12-02/182, URBROJ:541-03-1-12-28 od 24.10.2012. godine o predmetu snimke izvedenog stanja javnih cesta i geodetskih elaborata u svrhu upisa javnih cesta u zemljišne knjige daje sljedeću:

**OBAVIJEST**

**Nositeljima prava na nekretninama koje neposredno graniče sa zemljištem na kojem je izvedena cesta o započinjanju postupka evidentiranja javne ceste**

Za potrebe upisa javnih cesta u zemljišne knjige kao javno dobro u općoj uporabi potrebno je izraditi snimku izvedenog stanja cesta.

Obavještavaju se svi nositelji prava na nekretninama koje neposredno graniče s zemljištem na kojemu je izvedena cesta da je za potrebe izrade snimke izvedenog stanja Općina Karlobag tijekom mjeseca travnja 2018. godine obilježila granice zemljišta prema izvedenom stanju vidljivim trajnim oznakama na nerazvrstanoj cesti u Lukovom Šugarju koju čine dio k.č.br. 2090, dio k.č.br. 2096 i dio k.č. 2108/1 sve k.o. Lukovo Šugarje.

Nakon obilježavanja granica zemljišta prema izvedenom stanju ceste slijedi izrada geodetskog elaborata od strane Ureda ovlaštenog inženjera geodezije Marijana Vlainića, Nikole Tesle 7, Gospić, kojeg zastupa direktor Marijan Vlainić, ovlašteni inženjer geodezije, mob: 099/244-2246.

Nositelji prava na nekretninama mogu obaviti uvid u geodetski elaborat nakon njegove izrade te zatražiti eventualna dodatna pojašnjenja.

KLASA: 340-03/18-01/03

URBROJ: 2125/05-18-01

Karlobag, 08.06.2018. godine

OPĆINSKI NAČELNIK

Ivan Tomljenović